**Nr.** **50155/05.12.2024**

 **REFERAT DE APROBARE**

 **la Proiectul de hotărâre privind încheierea unui contract de comodat între Județul Cluj și Inspectoratul pentru Situații de Urgență ,,Avram Iancu” al Județului Cluj**

|  |
| --- |
| **Secțiunea 1** - **Motivul adoptării actului administrativ:**  |
| **1. Descrierea situației actuale:**  |
| * 1. **Cerinţe care reclamă necesitatea actului administrativ:**
 |
| Prin Hotărârea Consiliului Județean Cluj nr. 200/31.10.2022 s-a aprobat inițierea formalităților necesare pentru acceptarea ofertei de donație a unor bunuri mobile aparținând Asociației de Dezvoltare Intercomunitară ,,Transilvania de Nord” și efectuarea unui raport de evaluare pentru stabilirea valorii de piață a acestora.În acest sens, a fost încheiat Contractul de servicii nr. 21051/158/17.05.2024, cu dl Pădurean C. Gregoriu – Expert tehnic judiciar în vederea evaluării bunurilor aparținând Asociației, valoarea de piață a acestora fiind evaluată la suma de 6.814.149 lei. De asemenea, la art. 2 alin. (2) din Hotărârea Consiliului Județean Cluj nr. 200/31.10.2022 s-a prevăzut faptul că această hotărâre reprezintă acceptarea ofertei de donație a bunurilor mobile și totodată acordul pentru încheierea unui contract de donație în formă autentică, dacă valoarea de piață a bunurilor este mai mare de 500.000 lei. Prin art. 5 din aceeași hotărâre, s-a aprobat darea în folosință gratuită a bunurilor mobile către Inspectoratul pentru Situații de Urgență ,,Avram Iancu” al Județului Cluj, ulterior intrării acestora în patrimoniul privat al Județului Cluj. Art. 173 din O.U.G. nr. 57/2019 privind Codul administrativ, cu modificările și completările ulterioare stabilește principalele atribuții ale consiliului județean astfel: *,,(1) Consiliul judeţean îndeplineşte următoarele categorii principale de atribuţii:**.....**c) atribuţii privind administrarea domeniului public şi privat al judeţului;**....*(*4) În exercitarea atribuţiilor prevăzute la alin. (1) lit. c), consiliul judeţean:**a) hotărăşte darea în administrare, concesionarea, închirierea sau darea în folosinţă gratuită a bunurilor proprietate publică a judeţului, după caz, precum şi a serviciilor publice de interes judeţean, în condiţiile prezentului cod;*De asemenea, art. 297 din același act normativ prevede că:  ,,*(1) Autorităţile prevăzute la art. 287 decid, în condiţiile legii, cu privire la modalităţile de exercitare a dreptului de proprietate publică, respectiv:**a) darea în administrare;**b) concesionarea;**c) închirierea;**d) darea în folosinţă gratuită.*Darea în folosință gratuită a bunurilor proprietate publică este reglementată de dispozițiile art. 349-352 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, Potrivit art. 349 din O.U.G. nr. 57/2019 cu modificările și completările ulterioare : *,,Hotărârea Guvernului sau a consiliului judeţean, respectiv a Consiliului General al Municipiului București sau a consiliului local al comunei, al oraşului sau al municipiului, după caz, prin care se aprobă darea în folosinţă gratuită va cuprinde următoarele:**a) datele de identificare a bunului şi valoarea de inventar a acestuia;**b) în cazul bunurilor cu regim special, indicarea reglementărilor legale specifice privind paza şi protecţia;**c) destinaţia bunului;**d) durata pentru care se acordă folosinţa gratuită;**e) termenul la care se va realiza predarea-primirea materială a bunului;**f) obligaţiile instituţiei publice sau instituției de utilitate publică beneficiară;**g) entitatea care suportă cheltuielile de întreţinere a bunului, potrivit destinaţiei sale;**h) modalităţi de angajare a răspunderii şi sancţiuni.”*Prin art. 350 alin. (2) din același act normativ sunt stabilite principalele obligații ale beneficiarului, respectiv :*,,(2) Titularul dreptului de folosință gratuită are următoarele obligații:**a) să folosească bunul potrivit destinației în vederea căreia i-a fost acordată folosința gratuită;**b) să prezinte, anual, autorităților prevăzute la art. 287, rapoarte privind activitatea de utilitate publică desfășurată, gradul de implementare la nivelul colectivității, precum și prognoze și strategii pentru perioada următoare;**c) să permită accesul autorităților prevăzute la art. 287 pentru efectuarea controlului asupra bunurilor;**d) să nu modifice bunul, în parte ori în integralitatea lui,**e) la încetarea folosinței gratuite, să restituie bunul în starea în care l-a primit, în afară de ceea ce a pierit sau s-a deteriorat din cauza vechimii, și liber de orice sarcini. ”*În ceea ce privește exercitarea dreptului de proprietate privată a statului sau a unităților administrativ-teritoriale, art. 362 alin. (2) din O.U.G. nr. 57/2019 prevede că: *,,(2) Bunurile proprietate privată a unităţilor administrativ-teritoriale pot fi date în folosinţă gratuită, pe termen limitat, după caz, instituţiilor publice, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice.**(3) Dispoziţiile privind darea în administrare, concesionarea, închirierea şi darea în folosinţă gratuită a bunurilor aparţinând domeniului public al statului sau al unităţilor administrativ-teritoriale se aplică în mod corespunzător.”*Având în vedere încheierea Contractului de donație între Asociația de Dezvoltare Intercomunitară ,,Transilvania de Nord” și Județul Cluj autentificat prin Încheierea nr. 1763 din data de 23.09.2024, precum și adresa nr. 3814301/27.09.2022 a Inspectoratului pentru Situații de Urgență ,,Avram Iancu” al Județului Cluj, înregistrată la Consiliul Județean Cluj sub nr. 38852/27.09.2022, prin care s-a solicitat transferul în patrimoniul ISU Cluj a tehnicii de intervenție constând în bunurile mobile care au constituit ulterior obiectul contractului de donație, propunem încheierea unui contract de comodat, pe o perioadă de 10 ani, cu Inspectoratul pentru Situații de Urgență ,,Avram Iancu” al Județului Cluj, prin care să se stabilească drepturile și obligațiile părților cu privire la dreptul de folosință cu titlu gratuit, asupra acestor bunuri.Ulterior încheierii contractului, se va încheia între părți contractante un proces verbal având ca obiect bunurile mobile care se află în folosința gratuită a Inspectoratului pentru Situații de Urgență ,,Avram Iancu” al Județului Cluj .Valoarea de inventar a celor 12 bunuri mobile este de 6.814.149 lei, conform Notei de recepție nr. 77/23.08.2024, destinația acestora fiind de autospeciale utilizate ca tehnică de intervenție. |
| * 1. **Cerinţe care reclamă oportunitatea actului administrativ:**
 |
| Precizăm faptul că în situația acestui proiect de hotărâre sunt incidente prevederile O.U.G. nr. 57/2019 privind Codul administrativ, cu modificările și completările ulterioare. Având în vedere faptul că prin Hotărârea Consiliului Județean Cluj nr. 200/31.10.2022 s-a aprobat darea în folosință gratuită a bunurilor mobile către Inspectoratul pentru Situații de Urgență ,,Avram Iancu” al Județului Cluj, este necesară încheierea unui contract de comodat, pe o perioadă de 10 ani, Inspectoratul urmând a răspunde de bunuri pe toată durata utilizării acestora.  |
| 1. **Schimbări preconizate:**
 |
| Constituirea în favoarea Inspectoratului pentru Situații de Urgență ,,Avram Iancu” al Județului Cluj a dreptului de folosință gratuită asupra bunurilor mobile, pentru o perioadă de 10 ani.Prin adoptarea hotărârii se va asigura că utilizarea bunurilor mobile date în folosință gratuită se realizează în concordanță cu dispozițiile legale cuprinse în OUG nr. 57/2019 privind Codul administrativ, cu modificările și completările ulterioare. |
| **Secțiunea a 2-a - Impactul socio-economic:**  |
| Nu este cazul. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:**  |
| Nu este cazul |
| **Secțiunea a 4-a – Activități de informare publică și consultare privind elaborarea și implementarea actului administrativ:**  |
| Nu este cazul.  |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:**  |
| În baza hotărârii se încheie un contract de comodat pentru o perioadă de 10 ani, având ca obiect constituirea unui drept de folosință gratuită în favoarea Inspectoratului pentru Situații de Urgență ,,Avram Iancu” al Județului Cluj. Măsurile de implementare în temeiul hotărârii în cauză vizează încheierea unui proces – verbal privind bunurile mobile aflate în folosința gratuită a ISU Cluj. |
| **Secțiunea a 6-a – Anexe la referatul de aprobare:** |
| * Adresa Inspectoratului pentru Situații de Urgență ,,Avram Iancu” al Județului Cluj nr. 3814301/27.09.2022 înregistrată la Consiliul Județean Cluj sub nr. 38852/27.09.2022
 |

**INIȚIATOR,**

**PREȘEDINTE**

Alin Tișe

 **P R O I E C T DE H O T Ă R Â R E**

**privind încheierea unui contract de comodat între Județul Cluj și Inspectoratul pentru Situații de Urgență ,,Avram Iancu” al Județului Cluj**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. ......... din …. ...... privind încheierea unui contract de comodat între Județul Cluj și Inspectoratul pentru Situații de Urgență ,,Avram Iancu” al Județului Cluj, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 50155/05.12.2024, Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 50316/06.12.2024şi Avizul cu nr...... din ..... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare

Ţinând cont de:

* Adresa Inspectoratului pentru Situații de Urgență ,,Avram Iancu” al Județului Cluj nr. 3814301/27.09.2022 înregistrată la Consiliul Județean Cluj sub nr. 38852/27.09.2022
* Hotărârea Consiliului Județean Cluj nr. 200/31.10.2022 privind inițierea formalităților de acceptare a ofertei de donație a unor bunuri mobile formulată de către Asociația de Dezvoltare Intercomunitară ,,Transilvania de Nord”

Luând în considerare prevederile:

* art. 2, ale art. 58 alin. (1) și (3), ale art. 59 și ale art. 61-62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare
* art. 123 – 140, ale art. 142 -153, ale art. 215-216 și ale art. 218 din Regulamentul de organizare și funcționare a Consiliului Județean Cluj, aprobat prin Hotărârea Consiliului Judeţean Cluj nr. 170/2020, republicată

În conformitate cu prevederile:

* art.173 alin. (1) lit. c) și d) și alin. (4) lit. a), ale art. 297 alin. (1) lit. d), ale art. 349-352 și ale art. 362 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 874-875 și art. 2146 – 2157 din Legea nr. 287/2009 privind Codul Civil, cu modificările și completările ulterioare.

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** (1) Se aprobă încheierea unui contract de comodat, pentru o perioadă de 10 ani, între U.A.T. Județul Cluj și Inspectoratul pentru Situații de Urgență ,,Avram Iancu” al Județului Cluj, având ca obiect bunuri mobile aflate în domeniul privat al Județului Cluj, a căror elemente de identificare sunt prevăzute în **anexa nr. 1** la prezenta hotărâre.

(2) Contractul de comodat menționat la alin. ( 1) este prevăzut în **anexa nr. 2** care face parte integrantă din prezenta hotărâre.

**Art. 2.** (1) Valoarea de inventar a celor 12 bunuri mobile este de 6.814.149 lei, destinația acestora fiind de autospeciale utilizate ca tehnică de intervenție.

(2) Bunurile mobile prevăzute la art. 1 se află în folosința Inspectoratului pentru Situații de Urgență ,,Avram Iancu” al Județului Cluj sens în care se va încheia un proces verbal în termen de maxim 5 zile de la semnarea contractului de comodat.

**Art. 3.** Se mandatează Președintele Consiliului Județean Cluj, dl. Alin Tișe, ca pentru și în numele proprietarului Județul Cluj, să semneze contractul de comodat.

**Art. 4.** Cu punerea în aplicare a prevederilor prezentei hotărâri se încredințează Președintele Consiliului Județean Cluj, prin Direcția Generală Buget, Finanțe, Resurse Umane și Direcția Juridică.

**Art. 5** Prezenta hotărâre se comunică Direcției Generale Buget – Finanțe, Resurse Umane, Direcției Juridice, Inspectoratului pentru Situații de Urgență ,,Avram Iancu” al Județului Cluj, precum și Prefectului Județului Cluj și se aduce la cunoștință publică prin afișarea la sediul Consiliului Județean Cluj și pe pagina de internet „www.cjcluj.ro".

**Contrasemnează:**

 **PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr……... din …… 2024**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

Alin Tișe

**Nr. 50316/09.12.2024**

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | privind încheierea unui contract de comodat între Județul Cluj și Inspectoratul pentru Situații de Urgență ,,Avram Iancu” al Județului Cluj  |
| **Compartiment de resort:** | Direcția Juridică |
| **Secțiunea 1 – Documentare și analiză:**  |
| Prin Hotărârea Consiliului Județean Cluj nr. 200/31.10.2022 s-a aprobat inițierea formalităților necesare pentru acceptarea ofertei de donație a unor bunuri mobile aparținând Asociației de dezvoltare Intercomunitară ,,Transilvania de Nord” și efectuarea unui raport de evaluare pentru stabilirea valorii de piață a acestora. În baza hotărârii mai sus menționate, s-a încheiat Contractul de donație între Asociația de Dezvoltare Intercomunitară ,,Transilvania de Nord” și Județul Cluj autentificat prin încheierea nr. 1763 din data de 23.09.2024. Prin adresa nr. 3814301/27.09.2022 înregistrată la Consiliul Județean Cluj sub nr. 38852/27.09.2022, Inspectoratul pentru Situații de Urgență ,,Avram Iancu” al Județului Cluj a solicitat transferul în patrimoniul său a tehnicii de intervenție achiziționată prin programul Operațional Regional, Regiunea N-V. |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:**  |
| Potrivit art. 173 alin. (1) lit.c) din O.U.G. nr. 57/2019 privind Codul administrativ, cu modificările și completările ulterioare: *„(1) Consiliul judeţean îndeplineşte următoarele categorii principale de atribuţii:**………………*1. *atribuţii privind administrarea domeniului public şi privat al judeţului;”*

iar alin. (4) lit. a) al aceluiași articol prevede că : *“(4) În exercitarea atribuţiilor prevăzute la alin. (1) lit. c), consiliul judeţean:**a) hotărăşte darea în administrare, concesionarea, închirierea sau darea în folosinţă gratuită a bunurilor proprietate publică a judeţului, după caz, precum şi a serviciilor publice de interes judeţean, în condiţiile prezentului cod;”.*Potrivit prevederilor art. 362 alin. (2) din același act normativ: *,,(2) Bunurile proprietate privată a unităţilor administrativ-teritoriale pot fi date în folosinţă gratuită, pe termen limitat, după caz, instituţiilor publice, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice.”**(3) Dispoziţiile privind darea în administrare, concesionarea, închirierea şi darea în folosinţă gratuită a bunurilor aparţinând domeniului public al statului sau al unităţilor administrativ-teritoriale se aplică în mod corespunzător.* |
| ***Secțiunea a 3-a*** ***- Efecte preconizate ale aplicării actului administrativ (impactul financiar asupra bugetului județului pe termen scurt (pe anul curent)/lung, impactul asupra mediului concurențial și domeniului ajutoarelor de stat, impactul asupra sarcinilor administrative, impactul asupra mediului):***  |
| Hotărârea nu produce efecte financiare asupra bugetului Județului Cluj, asupra mediului concurențial și domeniului ajutoarelor de stat sau asupra mediului. În urma adoptării acestei hotărâri, se va încheia un proces verbal prin care se va consemna ca bunuri mobile sunt date în folosința gratuită a Inspectoratului pentru Situații de Urgență ,,Avram Iancu” al Județului Cluj. |
| ***Secțiunea a 4-a - Concluzii/propuneri:***  |
| În urma analizării proiectului de hotărâre și a documentării efectuate, certificăm faptul că proiectul de hotărâre îndeplinește cerințele specificate la Secțiunea a 2-a” |
|  | **Prenume și nume** | **Data** | **Semnătura** |
| Avizat: Director executiv | Ștefan Iliescu |  |  |
| Verificat: Șef serviciu | Dan V. Pop  |  |  |
| Elaborat: Consilier juridic | Groza Raluca |  |  |

|  |
| --- |
| **CIRCUIT PROIECT DE HOTĂRÂRE**  |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** |
|  Compartimentele de resort nominalizate(Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/stabilire date de întocmire | Raport întocmit/Refuz întocmire raport/semnătură |
| Direcția Juridică | 9.12.2024 |  | Raport întocmit |
|  |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** |
| Numele și prenumele consilierului juridic | Semnătura persoanei competente pentru nominalizare | Aviz acordat/Refuz aviz/ semnătură |
| Cristina Oltean |  | avizat |
|  |
| **3. Transmitere proiect în vederea avizării pentru legalitate de către secretarul general al judeţului** |
| Numele și prenumele secretarului general al județului | Caracterul normativ sau individual al proiectului | Avizul acordat/Refuz aviz/semnătură |
| Simona Gaci | individual | avizat |
|  |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/Aviz implicit favorabil |
| 4 |  |  |  |